b'\n_START_ARTICLE_\nPerleringvinge\n_START_SECTION_\nUtseende\n_START_PARAGRAPH_\nEn noks\xc3\xa5 liten sommerfugl (vingespenn 28 \xe2\x80\x93 38\xc2\xa0mm) med runde vinger. Forvingens overside er ortansjegul med brun kant, bakvingens overside brun.  Den kjennes lettest p\xc3\xa5 m\xc3\xb8nsteret p\xc3\xa5 bakvingenes underside, som er gr\xc3\xa5gul med et bredt, hvitt tverrb\xc3\xa5nd n\xc3\xa6r ytterkanten. Den har ganske store \xc3\xb8yeflekker p\xc3\xa5 begge sider av dette b\xc3\xa5ndet. Forvingens underside er okergul med en liten \xc3\xb8yeflekk n\xc3\xa6r spissen. Larven er gr\xc3\xb8nn med lysere rygg, en m\xc3\xb8rk ryggstripe og gulaktige sidestriper. Bakerst har den to r\xc3\xb8de spisser.\n_START_SECTION_\nLevevis\n_START_PARAGRAPH_\nLarven lever p\xc3\xa5 hengeaks (Melica nutans). De voksne sommerfuglene flyr p\xc3\xa5 enger og i skogkanter i juni \xe2\x80\x93 juli.\n_START_SECTION_\nUtbredelse\n_START_PARAGRAPH_\nArten finnes over hele Europa bortsett fra de nordligste delene og Storbritannia. \xc3\x98stover finnes den til Ural. I Norge var den lenge bare kjent fra rundt Fredrikstad og Halden i \xc3\x98stfold, men etter 1970 har den spredt seg noe vestover og finnes n\xc3\xa5 over hele \xc3\x98stfold og i de \xc3\xb8stlige delene av Akershus. Til tross for at den har spredt seg blir den fortsatt regnet som noe truet i Norge.'